CELEX: 32021R1473
Language: el
Date: 2021-06-30 00:00:00
Title: Κατ’ εξουσιοδότηση κανονισμός (ΕΕ) 2021/1473 της Επιτροπής της 30ής Ιουνίου 2021 για τη διόρθωση του κατ’ εξουσιοδότηση κανονισμού (ΕΕ) 2019/2201 όσον αφορά ορισμένους κανόνες για την εφαρμογή των απαγορεύσεων αλιείας βόρειας γαρίδας σε πραγματικό χρόνο στην περιοχή Skagerrak

15.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 325/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1473 ΤΗΣ ΕΠΙΤΡΟΠΗΣ
         της 30ής Ιουνίου 2021
         για τη διόρθωση του κατ’ εξουσιοδότηση κανονισμού (ΕΕ) 2019/2201 όσον αφορά ορισμένους κανόνες για την εφαρμογή των απαγορεύσεων αλιείας βόρειας γαρίδας σε πραγματικό χρόνο στην περιοχή Skagerrak
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ. 1967/2006, (ΕΚ) αριθ. 1224/2009 του Συμβουλίου και των κανονισμών (ΕΕ) αριθ. 1380/2013, (ΕΕ) 2016/1139, (ΕΕ) 2018/973, (ΕΕ) 2019/472 και (ΕΕ) 2019/1022 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 894/97, (ΕΚ) αριθ. 850/98, (ΕΚ) αριθ. 2549/2000, (ΕΚ) αριθ. 254/2002, (ΕΚ) αριθ. 812/2004 και (ΕΚ) αριθ. 2187/2005 του Συμβουλίου (1), ιδίως το άρθρο 15 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2019/1241 θεσπίζει ειδικές διατάξεις σχετικά με τεχνικά μέτρα που καθορίζονται σε περιφερειακό επίπεδο για τη Βόρεια Θάλασσα, τον Σκαγεράκη και τον Κατεγάτη, ενώ περιλαμβάνει επίσης κανόνες σχετικά με τα μεγέθη των ματιών διχτυών, τις συναφείς προϋποθέσεις και τα παρεμπίπτοντα αλιεύματα.
                  
               
                     (2)
                  
                  
                     Τα εγκεκριμένα πρακτικά των διαβουλεύσεων μεταξύ της Ευρωπαϊκής Ένωσης και της Νορβηγίας, της 6ης Σεπτεμβρίου 2018, (2) σχετικά με τα τεχνικά μέτρα για τον Σκαγεράκη, καθορίζουν τις διαδικασίες και τη μεθοδολογία δειγματοληψίας για τη θέσπιση απαγορεύσεων της αλιείας βόρειας γαρίδας (Pandalus borealis) (στο εξής: βόρεια γαρίδα) σε πραγματικό χρόνο στον Σκαγεράκη (στο εξής: εγκεκριμένα πρακτικά).
                  
               
                     (3)
                  
                  
                     Το Βέλγιο, η Δανία, η Γερμανία, η Γαλλία, οι Κάτω Χώρες και η Σουηδία (στο εξής: ομάδα Scheveningen) έχουν άμεσο διαχειριστικό συμφέρον στην αλιεία στη Βόρεια Θάλασσα και στις 7 Μαρτίου 2019 υπέβαλαν κοινή σύσταση για την εφαρμογή στο δίκαιο της Ένωσης των μέτρων που παρατίθενται στα εγκεκριμένα πρακτικά. Η κοινή σύσταση καθορίζει τις απαγορεύσεις της αλιείας βόρειας γαρίδας σε πραγματικό χρόνο για την προστασία των νεαρών γαρίδων και εξαιρεί περαιτέρω εργαλεία.
                  
               
                     (4)
                  
                  
                     Μετά την αξιολόγηση της εν λόγω κοινής σύστασης από την Επιστημονική, Τεχνική και Οικονομική Επιτροπή Αλιείας (ΕΤΟΕΑ) (3), εγκρίθηκε ο κατ’ εξουσιοδότηση κανονισμός (ΕΕ) 2019/2201 της 1ης Οκτωβρίου 2019 (4).
                  
               
                     (5)
                  
                  
                     Μετά τη δημοσίευση του εν λόγω κανονισμού, τα οικεία κράτη μέλη ζήτησαν από την Επιτροπή να διορθώσει ορισμένα σφάλματα που παρεμποδίζουν την ορθή εφαρμογή της εν λόγω κατ’ εξουσιοδότηση πράξης.
                  
               
                     (6)
                  
                  
                     Ο κατ’ εξουσιοδότηση κανονισμός (ΕΕ) 2019/2201 προβλέπει ορισμό του όρου «νεαρές βόρειες γαρίδες» προκειμένου να προσδιοριστεί το μέγεθος των ατόμων των οποίων ο αριθμός στο συνολικό αλίευμα μπορεί να οδηγήσει σε απαγορεύσεις αλιείας σε πραγματικό χρόνο. Για λόγους ασφάλειας δικαίου και σαφήνειας, ο εν λόγω κανονισμός θα πρέπει να χρησιμοποιεί παντού τον ίδιο όρο για την ίδια έννοια. Ως εκ τούτου, θα πρέπει να χρησιμοποιείται ο όρος «νεαρές βόρειες γαρίδες» σε ολόκληρη την πράξη, αντί για οποιοδήποτε συνώνυμό του, όπως «Pandalus που δεν υπερβαίνει το μήκος ενεργοποίησης» ή «Pandalus μεγέθους μικρότερου του κανονικού».
                  
               
                     (7)
                  
                  
                     Η κοινή σύσταση θέσπισε στρατηγική βασιζόμενη στην εκτίμηση των κινδύνων για τον εντοπισμό περιοχών και χρονικών περιόδων όπου υπάρχει κίνδυνος αλίευσης αριθμού νεαρών βόρειων γαρίδων που υπερβαίνει το κατώτατο όριο. Ο κατ’ εξουσιοδότηση κανονισμός (ΕΕ) 2019/2201 εσφαλμένα αναφέρει όριο ενεργοποίησης για τα αλιεύματα 20 % του βάρους που αντιστοιχεί στο σύνολο των αλιευμάτων βόρειων γαρίδων, σε μια ανάσυρση. Θα πρέπει αντ’ αυτού να αναφέρει 20 % του αριθμού που αντιστοιχεί στον συνολικό αριθμό ατόμων που περιέχονται στο δείγμα, όπως ορίζεται στην κοινή σύσταση.
                  
               
                     (8)
                  
                  
                     Ο κανονισμός (ΕΕ) 2019/1241 θεσπίζει ελάχιστο μέγεθος ματιών 35 mm για την αλιεία βόρειας γαρίδας στον Σκαγεράκη και στον Κατεγάτη. Ο κατ’ εξουσιοδότηση κανονισμός (ΕΕ) 2019/2201 εσφαλμένα αναφέρει ελάχιστο μέγεθος ματιών 32 mm, το οποίο είναι το ελάχιστο μέγεθος ματιών για την αλιεία βόρειας γαρίδας στη Βόρεια Θάλασσα. Συνεπώς, ο αριθμός αυτός θα πρέπει να τροποποιηθεί αναλόγως.
                  
               
                     (9)
                  
                  
                     Η κοινή σύσταση προβλέπει πιθανή απαγόρευση εάν το ποσοστό των νεαρών βόρειων γαρίδων υπερέβαινε το 40 %. Προκειμένου να είναι σύμφωνος με την εν λόγω κοινή σύσταση, ο κατ’ εξουσιοδότηση κανονισμός (ΕΕ) 2019/2201 θα πρέπει να αναφέρεται στο σχετικό ποσοστό που συνδέεται με τον αριθμό ατόμων που περιέχονται στο δείγμα και όχι στο συνολικό αλίευμα.
                  
               
                     (10)
                  
                  
                     Ο κατ’ εξουσιοδότηση κανονισμός (ΕΕ) 2019/2201 συνέδεσε το αντίστοιχο ειδικό πρόγραμμα παρακολούθησης για σκάφη που χρησιμοποιούν επιλεκτική ως προς το μέγεθος σχάρα Nordmøre και για βενθοπελαγικές τράτες εξοπλισμένες με επιλεκτικά εργαλεία, με το γεγονός ότι δραστηριοποιούνται μόνο σε περιοχή που υπόκειται σε απαγόρευση αλιείας σε πραγματικό χρόνο (απαγορευμένη περιοχή). Ο εν λόγω κανονισμός θα πρέπει να προσαρμοστεί στην αξιολόγηση της ΕΤΟΕΑ, η οποία κατέληξε στο συμπέρασμα ότι τα εν λόγω σκάφη που είναι εξοπλισμένα με τέτοια επιλεκτικά εργαλεία πρέπει να υπόκεινται σε αντίστοιχο ειδικό πρόγραμμα παρακολούθησης, ανεξάρτητα από την περιοχή στην οποία αλιεύουν.
                  
               
                     (11)
                  
                  
                     Η κοινή σύσταση και ο κατ’ εξουσιοδότηση κανονισμός (ΕΕ) 2019/2201 εσφαλμένα όρισαν το ελάχιστο μέγεθος δείγματος προκειμένου να καθοριστεί εάν πρέπει να επιβληθεί απαγόρευση αλιείας σε πραγματικό χρόνο, σε 2 kg γαρίδας κατά βάρος ή 1 λίτρο κατ’ όγκο. Ως εκ τούτου, τα κράτη μέλη ζήτησαν να διορθωθεί ο κανονισμός σύμφωνα με τα εγκεκριμένα πρακτικά στα οποία αναφέρεται ότι το ελάχιστο μέγεθος δείγματος είναι 1 kg κατά βάρος ή 2 λίτρα κατ’ όγκο.
                  
               
                     (12)
                  
                  
                     Ως εκ τούτου, ο κατ’ εξουσιοδότηση κανονισμός (ΕΕ) 2019/2201 θα πρέπει να τροποποιηθεί αναλόγως.
                  
               
                     (13)
                  
                  
                     Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στον προγραμματισμό της αλιευτικής περιόδου των σκαφών της Ένωσης και στις συναφείς οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κατ’ εξουσιοδότηση κανονισμός (ΕΕ) 2019/2201 τροποποιείται ως εξής:
            
                        1)
                     
                     
                        Το άρθρο 3 αντικαθίσταται από το ακόλουθο κείμενο:
                        
                           «Άρθρο 3
                           Όριο ενεργοποίησης για τα αλιεύματα
                           Το όριο ενεργοποίησης για τα αλιεύματα από το οποίο τίθενται σε εφαρμογή οι απαγορεύσεις αλιείας σε πραγματικό χρόνο βάσει του παρόντος κανονισμού ισούται προς ποσότητα νεαρών βόρειων γαρίδων που αντιστοιχεί στο 20 % του συνολικού αριθμού βόρειων γαρίδων σε ένα δείγμα.»•
                        
                     
                  
                        2)
                     
                     
                        το άρθρο 4 παράγραφος 1 αντικαθίσταται από το ακόλουθο κείμενο:
                        
                           «1.   Η πηγή πληροφοριών για την παρακολούθηση των ορίων ενεργοποίησης για τα αλιεύματα είναι οι επιθεωρήσεις στη θάλασσα που πραγματοποιούνται από τις αρμόδιες αρχές ελέγχου επί των αλιευτικών σκαφών που αλιεύουν βόρεια γαρίδα (Pandalus borealis) με βενθοπελαγικές τράτες με μέγεθος ματιών τουλάχιστον 35 mm.»•
                        
                     
                  
                        3)
                     
                     
                        το άρθρο 5 παράγραφος 2 αντικαθίσταται από το ακόλουθο κείμενο:
                        
                           «2.   Εάν το ποσοστό των νεαρών βόρειων γαρίδων υπερβαίνει το 40 % του αριθμού του εν λόγω είδους στο δείγμα όπως αναφέρεται στο άρθρο 4 παράγραφος 4, οι αρχές ελέγχου μπορούν να συστήσουν απαγόρευση της αλιείας σε πραγματικό χρόνο βάσει ενός δείγματος.»•
                        
                     
                  
                        4)
                     
                     
                        το άρθρο 6 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Βάσει των εκθέσεων δειγματοληψίας που αναφέρονται στο άρθρο 4 παράγραφος 4, το οικείο παράκτιο κράτος μέλος μπορεί να απαγορεύσει την αλιεία βόρειας γαρίδας με βενθοπελαγικές τράτες με μέγεθος ματιών τουλάχιστον 35 mm σε περιοχή που καθορίζεται σύμφωνα με το άρθρο 7 (“απαγορευμένη περιοχή”).»•
                                    
                                 
                              
                                    β)
                                 
                                 
                                    η παράγραφος 3 αντικαθίσταται από το ακόλουθο κείμενο:
                                    
                                       «3.   Τα σκάφη τα οποία χρησιμοποιούν επιλεκτική ως προς το μέγεθος σχάρα Nordmøre, όπως αναφέρεται στο παράρτημα III, υπόκεινται σε ειδικό πρόγραμμα παρακολούθησης που θεσπίζουν τα κράτη μέλη με σκοπό την επαλήθευση του ποσοστού των νεαρών βόρειων γαρίδων στο σύνολο των αλιευμάτων του συγκεκριμένου είδους. Τα αποτελέσματα των εν λόγω προγραμμάτων διαβιβάζονται στην Επιτροπή το αργότερο 6 μήνες από την ημερομηνία έναρξης του προγράμματος και, στη συνέχεια, εντός 12 μηνών.»•
                                    
                                 
                              
                  
                        5)
                     
                     
                        το άρθρο 11 παράγραφος 2 αντικαθίσταται από το ακόλουθο κείμενο:
                        
                           «2.   Τα κράτη μέλη σημαίας των σκαφών που χρησιμοποιούν τα εργαλεία που αναφέρονται στην παράγραφο 1 θεσπίζουν ειδικό πρόγραμμα παρακολούθησης ώστε να επαληθεύεται ότι τα αλιεύματα δεν υπερβαίνουν το όριο ενεργοποίησης. Εάν τα αλιεύματα υπερβούν το όριο ενεργοποίησης, τα εν λόγω σκάφη μετακινούνται εκτός της απαγορευμένης περιοχής για το υπόλοιπο της περιόδου απαγόρευσης. Τα αποτελέσματα των εν λόγω προγραμμάτων διαβιβάζονται στην Επιτροπή το αργότερο 6 μήνες από την ημερομηνία έναρξης του προγράμματος και, στη συνέχεια, κάθε 12 μήνες. Εάν από τα αποτελέσματα των εν λόγω προγραμμάτων προκύψει ότι τα αλιεύματα υπερβαίνουν το όριο ενεργοποίησης, τα εργαλεία αυτά δεν εξαιρούνται πλέον.»
                        
                     
                  
                        6)
                     
                     
                        τα παραρτήματα τροποποιούνται ως εξής:
                        
                                    α)
                                 
                                 
                                    το παράρτημα I τροποποιείται σύμφωνα με το σημείο 1 του παραρτήματος του παρόντος κανονισμού•
                                 
                              
                                    β)
                                 
                                 
                                    το παράρτημα II τροποποιείται σύμφωνα με το σημείο 2 του παραρτήματος του παρόντος κανονισμού•
                                 
                              
                                    γ)
                                 
                                 
                                    το παράρτημα III τροποποιείται σύμφωνα με το σημείο 3 του παραρτήματος του παρόντος κανονισμού.
                                 
                              
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουνίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 198 της 25.7.2019, σ. 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  Κατ’ εξουσιοδότηση κανονισμός (ΕΕ) 2019/2201 της Επιτροπής της 1ης Οκτωβρίου 2019, για τη συμπλήρωση του κανονισμού (ΕΕ) 2019/1241 με λεπτομερείς κανόνες για την εφαρμογή των απαγορεύσεων αλιείας βόρειας γαρίδας σε πραγματικό χρόνο στην περιοχή Skagerrak (ΕΕ L 332 της 23.12.2019, σ. 3).
      
      
         
            ΠΑΡΑΡΤΗΜΑ
            
               1.   
               Το παράρτημα I του κατ’ εξουσιοδότηση κανονισμού (ΕΕ) 2019/2201 τροποποιείται ως εξής:
               
                           α)
                        
                        
                           στο σημείο 3, τα στοιχεία α) και β) αντικαθίστανται από το ακόλουθο κείμενο:
                           
                                       «α)
                                    
                                    
                                       το δείγμα πρέπει να λαμβάνεται κατά τρόπο που να αντικατοπτρίζει τη σύνθεση των αλιευμάτων βόρειας γαρίδας στην ανάσυρση. Για τον σκοπό αυτόν, ο πλοίαρχος ή πρόσωπο που ορίζει ο ίδιος βοηθούν κατά τη λήψη του δείγματος·
                                    
                                 
                                       β)
                                    
                                    
                                       το ελάχιστο μέγεθος του δείγματος είναι 1 kg ή 2 λίτρα αλιευμάτων βόρειας γαρίδας.»•
                                    
                                 
                     
                           β)
                        
                        
                           το σημείο 4 αντικαθίσταται από το ακόλουθο κείμενο:
                           
                                       «4.
                                    
                                    
                                       Η ποσότητα νεαρών βόρειων γαρίδων υπολογίζεται ως ποσοστό του συνολικού αριθμού της βόρειας γαρίδας στο δείγμα.»
                                    
                                 
                     
            
               2.   
               Το παράρτημα II του κανονισμού (ΕΕ) 2019/2201 αντικαθίσταται από το ακόλουθο κείμενο:
               
                  
                     «ΠΑΡΑΡΤΗΜΑ II
                     
                                 
                                    ΑΠΑΓΟΡΕΥΣΗ ΑΛΙΕΙΑΣ ΣΕ ΠΡΑΓΜΑΤΙΚΟ ΧΡΟΝΟ — ΕΚΘΕΣΗ ΔΕΙΓΜΑΤΟΛΗΨΙΑΣ ΠΡΟΣ ΤΟ ΠΑΡΑΚΤΙΟ ΚΡΑΤΟΣ
                                 
                              
                           
                                 
                                    Βόρεια γαρίδα σε σχέση με νεαρές βόρειες γαρίδες
                                     (*).
                              
                           
                                 
                                    Λεπτομέρειες επιθεώρησης/παρατήρησης
                                 
                              
                              
                                 Πλατφόρμα επιθεώρησης
                              
                              
                                 Όνομα επιθεωρητή/παρατηρητή
                              
                              
                                 Όνομα επιθεωρητή/παρατηρητή
                              
                              
                                 Ημερομηνία και ώρα  (1) επιθεώρησης/παρατήρησης
                              
                              
                                 Στίγμα  (2) θέσης επιθεώρησης/παρατήρησης
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Στοιχεία αλιευτικού σκάφους
                                 
                              
                              
                                 Ονομασία
                              
                              
                                 Διακριτικό κλήσης
                              
                              
                                 Αριθμός εγγραφής
                              
                              
                                 Κράτος σημαίας
                              
                              
                                 Τύπος εργαλείων
                                 Μονό/διπλό
                              
                              
                                 Μέγεθος ματιών mm
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Μέτρα επιλογής
                                 
                              
                              
                                 Σχάρα (για τη διαλογή αλιευμάτων Pandalus)
                              
                              
                                 Σχάρα, mm
                              
                              
                                 Άλλο
                              
                              
                                  
                              
                              
                                 Σάκος συλλογής
                              
                              
                                 Μέγεθος ματιών στον σάκο συλλογής
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Στοιχεία αλιευτικής επιχείρησης
                                 
                              
                              
                                 Έναρξη
                              
                              
                                 Ημερομηνία και ώρα  (1)
                                 
                              
                              
                                 Στίγμα  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Λήξη
                              
                              
                                 Ημερομηνία και ώρα  (1)
                                 
                              
                              
                                 Στίγμα  (2)
                                 
                              
                              
                                 Διάρκεια αλιευτικής επιχείρησης  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Στοιχεία αλιεύματος
                                 
                              
                              
                                 Εκτιμώμενο σύνολο αλιεύματος της ανάσυρσης (kg)
                              
                              
                                  
                              
                           
                                 Εκτιμώμενο αλίευμα βόρειας γαρίδας της ανάσυρσης (kg)
                              
                              
                                  
                              
                           
                                 Μέγεθος δείγματος βόρειας γαρίδας (kg/λίτρο)
                              
                              
                                  
                              
                           
                                 Συνολικός αριθμός αλιευμάτων βόρειας γαρίδας στο δείγμα
                              
                              
                                  
                              
                           
                                 Αριθμός νεαρών βόρειων γαρίδων στο δείγμα
                              
                              
                                  
                              
                           
                                 % νεαρών βόρειων γαρίδων (αριθμός νεαρών βόρειων γαρίδων/συνολικός αριθμός)
                              
                              
                                  
                              
                           
                                 
                                    Παρατηρήσεις και πρόσθετες πληροφορίες
                                 
                              
                              
                                 Πρόσθετες πληροφορίες από άλλες πηγές, π.χ. από τον πλοίαρχο.
                              
                           
                                 
                                    Υπογραφή ελεγκτή
                                 
                              
                              
                                 Δεν απαιτείται εάν συμπληρώνεται ηλεκτρονικά και διαβιβάζεται στο παράκτιο κράτος με ηλεκτρονικό ταχυδρομείο.
                              
                           
               »
            
               3.   
               Ο τίτλος του παραρτήματος III του κατ’ εξουσιοδότηση κανονισμού (ΕΕ) 2019/2201 αντικαθίσταται από το ακόλουθο κείμενο:
               «ΕΠΙΛΕΚΤΙΚΗ ΣΧΑΡΑ ΣΤΗΝ ΑΛΙΕΙΑ ΒΟΡΕΙΑΣ ΓΑΡΙΔΑΣ ΠΟΥ ΠΡΕΠΕΙ ΝΑ ΕΠΙΤΡΕΠΕΤΑΙ ΣΤΗΝ ΑΠΑΓΟΡΕΥΜΕΝΗ ΠΕΡΙΟΧΗ»
            
            
               (*)  Ο όρος “νεαρές βόρειες γαρίδες”, όπως ορίζεται στον παρόντα κανονισμό, αντιστοιχεί στους όρους “Pandalus που δεν υπερβαίνουν το μέγεθος ενεργοποίησης”, “Pandalus κάτω από το μέγεθος ενεργοποίησης” και “Pandalus κάτω από το μέγεθος ενεργοποίησης απαγόρευσης της αλιείας σε πραγματικό χρόνο”, όπως ορίζεται στα συμφωνηθέντα πρακτικά των διαβουλεύσεων μεταξύ της Ευρωπαϊκής Ένωσης και της Νορβηγίας της 6ης Σεπτεμβρίου 2018.
            
               (1)  ηη/μμ/εε ωω λλ (τοπική ώρα 24 ωρών).
            
               (2)  π.χ. 56°24′ Β 01° 30′ Α.
            
               (3)  ωω λλ.